સ્પાઇસજેટ એરલાઇન્સની એરહોસ્ટેસે કંપની પર કપડા ઉતારીને ચેકિંગ કરવાનો આરોપ લગાવ્યો છે. કેબ્રિન ક્રૂનું કહેવું છે કે ગત કેટલાક દિવસોથી તેમને આ રીતે ચેક કરવામાં આવી રહ્યા છે. ફ્લાઇટથી ઉતરીને ક્રૂને કપડા ઉતારી ચેક કરાવવામાં આવે છે. અને પીરિયડ્સમાં હોય તેવી એરહોસ્ટેસની પણ ઝડતી લેવામાં આવી રહી છે. કેબિન ક્રૂ મેમ્બરે ગુડગાંવ સ્થિત કંપનીની ઓફિસમાં આ અંગે ફરિયાદ કરી છે. જે પર મેનેજમેન્ટે હાઇ લેવલ મિટિંગ કરવાનું આશ્વાસન આપ્યું હતું. ઉલ્લેખનીય છે કે આ અંગે એનડીટીવીએ ખબર છાપતા આ વિવાદ સામે આવ્યો હતો. વળી ચેકિંગ થઇ હોવાનો એક વીડિયો પણ વાયરલ થઇ રહ્યો છે.